Leɛwayed n tɣiwant n Ḥiẓer - Asfugel n yennayer: mi ara d-yaweḍ yixef n useggas (12 deg yennayer) sfuggulen-tid s wayen yelhan, deg-s qeṭṭun-d, zellun ayaziḍ ɣef yiri n tewwurt, xeddmen imensi bu ṣṣa yisufar rennun-t tceggiḍent tlawin (xeddment sfenǧ, tiɣrifin,...) akken ad ddun akk iɣeblan n uxxam deg cyaḍ-nni, rennun tɛellimen arrac imectaḥ s tẓidanin (ad gren agrud deg tbaqit as-zuzren lḥelwa ɣef uqerru-is) akken ussan-is akk ad iẓiden.